शीर्षक: आईएस से मुक्त पल्माइरा की तस्वीरें\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
जानकारों का कहना है कि जितनी आशंका थी, आईएस ने उतना नुकसान नहीं किया है.

सीरियाई सेना के नियंत्रण के कुछ घंटों के बाद ली गई इस प्राचीन शहर की ऐतिहासिक धरोहरों की तस्वीरें वहां के हालात बयां कर रही हैं.

पिछले साल इस्लामिक स्टेट ने पल्माइरा पर कब्ज़ा कर लिया था और 10 महीनों के अपने नियंत्रण के दौरान वहां कई प्राचीन और ऐतिहासिक इमारतों को नष्ट कर दिया था.

लेकिन ताज़ा तस्वीरों के मुताबिक शहर के ज़्यादातर हिस्सों को कोई नुकसान नहीं पहुंचाया गया है.

रविवार को ली गई पल्माइरा के किले की तस्वीर.

संयुक्त राष्ट्र की सांस्कृतिक शाखा यूनेस्को ने पल्माइरा को विश्व विरासत घोषित किया था.

समाप्त

पल्माइरा का थिएटर जिसे लोगों को मृत्युदंड देने के लिए इस्तेमाल किया जाता था. इस थिएटर को भी कोई नुकसान नहीं पहुंचाया गया है. 

पल्माइरा के संग्रहालय में टूटी-फूटी कलाकृतियां.

सीरिया के प्राचीन वस्तुओं के विभाग के अध्यक्ष मामून अब्दुलकरीम ने समाचार एजेंसी एएफ़पी से कहा कि आशंका थी कि काफी तोड़फोड़ की गई होगी लेकिन शहर के हालात ठीक लग रहे हैं.

पल्माइरा में दो हज़ार साल पुराने 'आर्च ऑफ़ ट्रायंफ ' को अक्टूबर 2015 में आईएस ने ध्वस्त कर दिया था.

यूनेस्को के मुताबिक पल्माइरा प्राचीन समय में सबसे बड़ा सांस्कृतिक केन्द्र था.

इस्लामिक स्टेट ने पल्माइरा पर कब्ज़ा कर दो हज़ार साल पुराने दो मंदिरों को उड़ा दिया था इनमें बाल्शेमिन और बेल का प्राचीन मंदिर शामिल था.

आईएस ने बाल्शेमिन मंदिर को उड़ा़ने की तस्वीरें भी जारी की थीं.

बेल के मंदिर को पिछले साल सितंबर में ध्वस्त किया गया था.

ब्रिटेन स्थित संगठन सीरियन ऑब्ज़र्वेटरी फ़ॉर ह्यूमन राइट्स ने कहा है कि पल्माइरा की लड़ाई में आईएस के करीब चार सौ लड़ाकों की मौत हो गई है.

पल्माइरा के म्यूज़ियम में तोड़फोड़ की गई थी.

सीरिया के राष्ट्रपति बशर अल असद ने कहा है कि चरमपंथ से लड़ाई में पल्माइरा को आईएस से वापस लेना एक बड़ी उपलब्धि है.

सीरियाई युद्ध शुरू होने से पहले एक साल में डेढ़ लाख से ज़्यादा पर्यटक पल्माइरा आते थे.

(बीबीसी हिन्दी के एंड्रॉएड ऐप के लिए 

यहां क्लिक करें. आप हमें 

फ़ेसबुक और 

ट्विटर पर फ़ॉलो भी कर सकते हैं.)